PBZ Zagreb Indoors 2009

PBZ Zagreb Indoors 2009 bol tenisový turnaj mužov, ktorý sa konal v dňoch od 2. do 8. februára 2009 v hale na tvrdom povrchu v chorvátskom meste Záhreb. Do hlavného turnaja sa z kvalifikácie dostali aj dvaja slovenskí reprezentanti. Dominik Hrbatý vypadol v prvom kole s obhajcom Stachovským z Ukrajiny a Lukáš Lacko taktiež vypadol v prvom kole s domácim Ančićom. Titul v dvojhre získal Chorvát Marin Čilić, ktorý vo finále porazil krajana Ančića. Bol to jeho tretí titul v dvojhre na okruhu ATP. Titul vo štvorhre získali Čech Martin Damm a Švéd Robert Lindstedt, ktorí vo finále porazili nemecko-holandský pár Christopher Kas, Rogier Wassen. Pre Damma to bol 38. a pre Lindstedta piaty titul vo štvorhre na okruhu ATP.

Víťazi

Dvojhra mužov 

 Marin Čilić vs.  Mario Ančić 6-3 6-4

Štvorhra mužov 

 Martin Damm /  Robert Lindstedt vs.  Christopher Kas /  Rogier Wassen 6-4 6-3

Externé odkazy 

 
PBZ Zagreb Indoors
ATP World Tour 2009